สลด พ่อเฒ่าวัย 72 ออกขี่วินแต่เช้า ถูกรถบัสรับส่งพนักงานชนดับ 
พ่อเฒ่าวัย 72 ปี อยู่ที่ท่าวุ้ง ลพบุรี ออกมาขี่วินจยย.รับจ้างหาเงินตั้งแต่เช้าตีห้า เคราะห์ร้ายถูกรถบัสคันใหญ่ กำลังจะไปรับพนักงานโรงงาน ชนแล้วทับ เสียชีวิตคาถนนเวลา 05.45 น. วันที่ 28 ก.พ. ร.ต.อ.ภูษิต ม่วงหมู่ รองสารวัตรสอบสวน สภ.ท่าวุ้ง พร้อมด้วยอาสาสมัครมูลนิธิร่วมกตัญญูลพบุรี ตรวจสอบที่เกิดเหตุ บริเวณถนนสายลพบุรี-สิงห์บุรี เยื้องกับปั๊มน้ำมันพีที อ.ท่าวุ้ง จ.ลพบุรีในที่เกิดเหตุ พบรถจยย.ฮอนด้าเวฟ สีแดงดำ หมายเลขทะเบียน 1 กก 185 ลพบุรี ล้มคว่ำอยู่ข้างทาง และข้างกันพบศพชาย ทราบชื่อต่อมาชื่อนายประนม วรรณตรง อายุ 72 ปี อยู่บ้านเลขที่ 69 หมู่ 9 ต.ท่าวุ้ง อ.ท่าวุ้ง จ.ลพบุรี สวมเสื้อวินมอเตอร์ไซค์รับจ้าง สังกัดวินศาลเจ้าพ่อหลักเมือง ต.ท่าหิน หมายเลขเสื้อ เบอร์ 32 นอนคว่ำหน้าเสียชีวิต อยู่ข้าง จยย. สภาพศพศีรษะแตกเป็นแผลฉกรรจ์ในที่เกิดเหตุยังพบรถบัส ฮีโน่ สีน้ำเงิน หมายเลขทะเบียน 30-0093 ลพบุรี เป็นรถรับส่งพนักงาน แต่ไม่มีพนักงาน กระจกด้านหลังรถเขียนคำว่า ไทยสแปน ที่ด้านหน้าตรงกันชนมีรอยเฉี่ยวชน โดยมีนายฉัตรชัย โห้คลัง อายุ 41 ปี เป็นคนขับ รับว่า ขับรถมาจาก สิงห์บุรี เพื่อจะไปรับพนักงานที่ออกจากกะในบริษัทแห่งหนึ่ง ใน จ.ลพบุรี โดยขับมาตามเส้นทางมาถึงที่เกิดเหตุ ซึ่งเป็นช่วงที่ถนนชำรุด เกิดชนกับ จยย.ของผู้ตายจนทำให้มีผู้เสียชีวิต ซึ่งทางตำรวจจะสอบสวนหาสาเหตุการเฉี่ยวชนครั้งนี้ เพื่อดำเนินคดีต่อไป.
พ่อเฒ่าวัย 72 ปี อยู่ที่ท่าวุ้ง ลพบุรี ออกมาขี่วินจยย.รับจ้างหาเงินตั้งแต่เช้าตีห้า เคราะห์ร้ายถูกรถบัสคันใหญ่ กำลังจะไปรับพนักงานโรงงาน ชนแล้วทับ เสียชีวิตคาถนน 
ชนวินจยย.,รถบัสชนวินจยย.,ชนเฒ่าวัย72,ชนเฒ่าวินจยย.,ข่าวทั่วไป